CELEX: 32019D1328
Language: lv
Date: 2019-02-18 00:00:00
Title: Padomes Lēmums (KĀDP) 2019/1328 (2019. gada 18. februāris) par to, lai parakstītu un noslēgtu Nolīgumu starp Eiropas Savienību un Jordānijas Hāšimītu Karalisti, ar ko izveido sistēmu Jordānijas Hāšimītu Karalistes dalībai Eiropas Savienības krīzes pārvarēšanas operācijās

7.8.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 207/1
               
            
         PADOMES LĒMUMS (KĀDP) 2019/1328
         (2019. gada 18. februāris)
         par to, lai parakstītu un noslēgtu Nolīgumu starp Eiropas Savienību un Jordānijas Hāšimītu Karalisti, ar ko izveido sistēmu Jordānijas Hāšimītu Karalistes dalībai Eiropas Savienības krīzes pārvarēšanas operācijās
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2017. gada 13. novembrī apstiprināja Lēmumu, ar ko pilnvaro sākt sarunas par nolīgumu ar Jordānijas Hāšimītu Karalisti, ar ko izveido sistēmu tās dalībai Savienības krīzes pārvarēšanas operācijās, ievērojot Līguma par Eiropas Savienību (LES) 37. pantu un saskaņā ar Līguma par Eiropas Savienības darbību (LESD) 218. pantā noteikto procedūru, pamatojoties uz dalības pamatnolīguma projekta tekstu, kuru Padome apstiprināja 2004. gada 23. februārī un kurš jāatjaunina pēc vajadzības, ņemot vērā izmaiņas, par kurām vienošanās panākta vēlāk.
                  
               
                     (2)
                  
                  
                     Savienības Augstā pārstāve ārlietās un drošības politikas jautājumos pēc tam sarunās panāca vienošanos par nolīgumu starp Eiropas Savienību un Jordānijas Hāšimītu Karalisti, ar ko izveido sistēmu Jordānijas Hāšimītu Karalistes dalībai Eiropas Savienības krīzes pārvarēšanas operācijās (“nolīgums”).
                  
               
                     (3)
                  
                  
                     Nolīgums būtu jāapstiprina,
                  
               IR PIEŅĒMUSI ŠO LĒMUMU.
         
            1. pants
            Ar šo Savienības vārdā tiek apstiprināts Nolīgums starp Eiropas Savienību un Jordānijas Hāšimītu Karalisti, ar ko izveido sistēmu Jordānijas Hāšimītu Karalistes dalībai Eiropas Savienības krīzes pārvarēšanas operācijās.
            Nolīguma teksts ir pievienots šim lēmumam.
         
         
            2. pants
            Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt nolīgumu, lai tas kļūtu saistošs Savienībai.
         
         
            3. pants
            Padomes priekšsēdētājs Savienības vārdā sniedz nolīguma 17. panta 1. punktā paredzēto paziņojumu (1).
         
         
            4. pants
            Šis lēmums stājas spēkā tā pieņemšanas dienā.
         
         
            Briselē, 2019. gada 18. februārī
            
               
                  Padomes vārdā –
               
               
                  priekšsēdētāja
               
               F. MOGHERINI
            
         
         
            (1)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.